वीरेंद्र बहादुर सिंह शासकीय कॉलेज द्वारा आयोजित वार्षिक खेलकूद स्पर्धा का समापन गुरुवार को कबड्डी के फाइनल मैच से हुआ। जिसमें कला संकाय की टीम ने 17 प्वाइंट से विज्ञान संकाय को हराया। समापन समारोह में सहायक प्राध्यापक और राष्ट्रीय सेवा योजना सामान्य इकाई के कार्यक्रम अधिकारी डॉ पी साहू ने खेल के महत्व पर चर्चा की। प्राचार्य डॉ एएल पटेल ने वार्षिक खेल प्रतियोगिता में हिस्सा लेने वाले सभी खिलाड़ियों को शुभकामनाएं दी। आयोजन में सहयोगियों को कॉलेज के समस्त अधिकारियों, कर्मचारियों को खेल अधिकारी पी कश्यप और प्रभारी पी बाघ ने धन्यवाद दिया।